RESPUBLIKAGA ISTE’MOL TOVARLARI NOQONUNIY OLIB KELINIShI VA SOTILIShINING OLDINI OLISh ChORA-TADBIRLARI TO‘G‘RISIDA

O‘zbekiston Respublikasi Prezidentining “O‘zbekiston Respublikasi hududiga iste’mol tovarlari olib kelinishini tartibga solish to‘g‘risida” 2002-yil 11-iyuldagi PF 3105-son Farmonini bajarish yuzasidan Vazirlar Mahkamasi qaror qiladi: 
 3. O‘zbekiston Respublikasi Makroiqtisodiyot va statistika vazirligi, Davlat bojxona qo‘mitasi, Moliya vazirligi, Tashqi iqtisodiy aloqalar vazirligi bir oy muddatda O‘zbekistonning bojxona chegarasi orqali olib kelinadigan iste’mol tovarlari ro‘yxatini ishlab chiqsinlar va tasdiqlasinlar, bunda texnologiya ehtiyojlari uchun tovarlar va yarim tayyor mahsulotlar istisno qilinsin.
 4. Savdo komplekslarida yuridik shaxs bo‘lmagan yakka tartibdagi tadbirkorlar tomonidan sotilayotgan barcha import iste’mol tovarlariga ular tomonidan tovarlarning respublika hududiga olib kirilganligi faktini va ularning bojxona rasmiylashtiruvini, muvofiqlik sertifikatini, bojxona to‘lovlari hamda belgilangan soliqlar to‘langanligini tasdiqlovchi hujjatlar taqdim etilishi kerak bo‘lgan tartibi belgilansin. 
 Yuqorida ko‘rsatib o‘tilgan hujjatlar mavjud bo‘lmagan taqdirda import iste’mol tovarlari belgilangan tartibda olib qo‘yiladi.
 5. O‘zbekiston Respublikasi Adliya vazirligi Moliya vazirligi, Davlat bojxona qo‘mitasi, Davlat soliq qo‘mitasi bilan birgalikda bir oy muddatda Vazirlar Mahkamasiga xorijiy tajribadan kelib chiqqan holda import iste’mol tovarlarini bojxona chegarasi orqali olib o‘tishning amaldagi mexanizmini takomillashtirish yuzasidan takliflar kiritsin.
 Shu bilan birgalikda iste’mol tovarlarini olib o‘tish va bojxonada rasmiylashtirishning belgilangan normalari va tartibi buzilishiga yo‘l qo‘yayotgan yuridik va jismoniy shaxslarning mas’uliyati darajasi oshirilsin.
 6. O‘zbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda Vazirlar Mahkamasiga qonun hujjatlari va normativ-huquqiy hujjatlarga mazkur qarordan kelib chiquvchi o‘zgartirish va qo‘shimchalar to‘g‘risida takliflar kiritsin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.